Prilog 2.
PROJEKTNI ZADATAK
Izrada projektne dokumentacije – izrada glavnog projekta i druge dokumentacije (sukladno propozicijama Ministarstva znanosti i obrazovanja) te ishođenje građevinske dozvole i izrada troškovnika.
OPIS PLANIRANOG ZAHVATA
Sukladno projekciji MZO-a i projiciranom broju razrednih odjela u 2026./2027. i dostupnim podatcima od strane investitora/osnivača, a u svrhu proširenja kapaciteta i stvaranje uvjeta za jednosmjensku nastavu, pristupilo se izradi idejnog rješenja dogradnje predmetne zgrade osnovne škole, a u skladu s Normativima dimenzioniranja prostora osnovnih škola u Republici Hrvatskoj 2022. objavljeni kao prilog Odluke o utvrđivanju normativa prostora građevina osnovnih škola (REPUBLIKA HRVATSKA MINISTARSTVO ZNANOSTI I OBRAZOVANJA, KLASA: 404-02/22-01/00207, URBROJ: 533-02-22-0001, od 30. prosinca 2022.god.)  Sukladno projekciji potrebno je osigurati uvjete za 4 odjela razredne od ukupno 53 učenika s prosjekom od 13,25 učenika/odjel.

Dogradnja osnovne škole i organizacija postojećeg prostora na predmetnoj čestici se predviđa dogradnjom prostora za strojarstvo, spremište, garderobe za zaposlenike ustanove i dogradnja sportskog bloka – male školske dvorane s pratećim sadržajima. Planirana 4 odjela razredne nastave se osiguravaju organizacijom rasporeda i veličine velike učionice u malu učionicu s kabinetom (gips-kartonski radovi prikazani u grafičkom prilogu), organizacijom rasporeda druge velike učionice u 2 manje učionice (gips-kartonski radovi prikazani u grafičkom prilogu) i postojećim prostorom velike učionice koja se zadržava u izvornom obliku. Glavni ulaz u zgradu škole bi ostao nepromijenjen, a komunikacija u dograđeni dio ostvarena preko spojnog hodnika u etaži prizemlja u zapadnom dijelu postojeće zgrade. Nakon namjeravanog zahvata rekonstrukcije (dogradnje) predmetna zgrada bila bi maksimalnih vanjskih dimenzija 26,30*30,55m a ukupno će zauzimati 553,14m2 tlocrtne površine. Etažnost građevine ostaje nepromijenjena i iznosi: prizemlje. Visina etaže u prizemlju iznosi h = 3,20m, a u prostoru dvorane h=4,00m. Visina građevine od uređenog okolnog terena do završne kote atike ravnog krova iznosi ~4,20(5,00)m.

Tlocrtna dispozicija
Nakon rekonstrukcije i dogradnje osnovna škola organizirana je na način da se iz glavnog ulaza koji je smješten na južnoj strani zgrade dolazi u ulazni prostor koji je spojen s centralnim hodnikom preko kojeg je ostvarena komunikacija prema prostorima učionica, kabineta i sanitarnih čvorova za nastavnike i učenike. 
Dograđeni dio sastoji se od prostora sklopa školske sportske dvorane s prostorima svlačionica s praonicama i sanitarnim čvorovima, garderobom nastavnika sa sanitarnim čvorom, malom dvoranom 10*10m, spremištem za opremu i rekvizite, prostorom za strojarsku opremu i garderobom i sanitarnim čvorom za čistačicu te općim gospodarskim spremištem. Sukladno Normativima dimenzioniranja prostora osnovnih škola u Republici Hrvatskoj 2022. osigurane su površine malih učionica od 28,00m2 , visine h=3,20m i površine kabineta od 14,00m2.
Arhitektonsko oblikovanje građevine usklađeno je s urbanim vrijednostima i ambijentalnim posebnostima za ove prostore, u smislu upotrijebljenih materijala i oblikovanja, te s namjenom građevine.
.

SITUACIJA/POSTOJEĆE STANJE

Na predmetnoj k.č.114, k.o.Brodski Stupnik nalazi se postojeća građevina ( građevina obrazovne namjene namjene - osnovna škola), maksimalnih  tlocrtnih dimenzija 20,49*29,44m, a ukupno zauzima 338,10m2  tlocrtne površine, visine do sljemena ~6,70m, mjereno od niže kote uređenog terena, katnosti prizemlje, visine prostorija h=3,20m, čija zakonitost je dokazana RJEŠENJE O UPORABI, Socijalistička republika Hrvatska, Općinski sekretarijat za upravno pravne poslove, BROJ: UP/I-02-3277/1972, Slavonski Brod od 5.10.1972.god.  i zgrada kotlovnice koja je dotrajala i predviđena je za uklanjanje.
Zgrada osnovne škole izvedena je kao prizemnica. Ulaz u zgradu ostvaren je s južne strane preko kojeg je hodnikom ostvarena komunikacija prema prostorima učionica, sanitarnim čvorovima i prostoru za nastavnike/zbornica. U prizemnoj etaži nalazi se glavni ulaz, hodnik, tri učionice, prostor za nastavnike/zbornica i sanitarni čvorovi za učenike (muški, ženski i invalidski). Zgrada osnovne škole organizirana je tako da se trenutno održava nastava u dvije smjene za četiri razredna odjeljenja od ukupno 53 učenika.


 ISKAZ POVRŠINA NOVOPROJEKTIRANOG DOGRAĐENOG DIJELA OBJEKTA
· Građevinska bruto površina zgrade prema Članku 3. Zakona o prostornom uređenju OSNOVNA ŠKOLA - novi dio :
1. Ukupna bruto površina zgrade tehničko-gospodarskog prostora (Prizemlje): 20,33m²
2. Ukupna bruto površina zgrade sportskog bloka (Prizemlje): 177,51m²

3. Ukupna tlocrtna površina zgrade: 197,84m2
4. Ukupna bruto površina zgrade (Prizemlje): 197,84m²


 ISKAZ POVRŠINA POSTOJEĆEG OBJEKTA
· Građevinska bruto površina zgrade prema Članku 3. Zakona o prostornom uređenju OSNOVNA ŠKOLA - postojeći dio :
1. Ukupna tlocrtna površina zgrade: 338,68m2
2. Ukupna bruto površina zgrade (Prizemlje): 338,68 m² 


 ISKAZ POVRŠINA SVEUKPNO (POSTOJEĆE+NOVOPROJEKTIRANO)
· Građevinska bruto površina zgrade prema Članku 3. Zakona o prostornom uređenju OSNOVNA ŠKOLA - postojeći + novi dio :
Ukupna bruto površina iznosi:	338,68 + 197,84 = 536,52m²


Napomena:
Sve površine dogradnje date su sukladno Idejnom rješenju a točne površine definirati će se nakon glavnim projektom.



 Sadržaj projektne dokumentacije


Investitor posjeduje i u mogućnosti je predati ponuditelju idejno rješenje dogradnje Osnovna škola "Dr. Stjepan Ilijašević" Oriovac, Područna škola Brodski Stupnik, na lokaciji Ulica Stjepana Radića 119, Brodski Stupnik k.č. 114, k.o. Brodski Stupnik.


Idejno rješenje usklađeno je s Odlukom o utvrđivanju normativa prostora građevina osnovnih škola od 30. 12. 2022. godine, pripadajućim Normativom dimenzioniranja prostora osnovnih škola u Republici Hrvatskoj 2022. te Odlukom o utvrđivanju Smjernica za izradu dokumentacije u svrhu izdavanja suglasnosti na idejno rješenje/projekt zahvata u prostoru za osnovne škole od 11. 7. 2023. godine.


Izrada projektno-tehničke dokumentacije potreban za ishođenje građevinske dozvole obuhvaća:
· Opis i prikaz zahvata te ishođenje posebnih uvjeta i uvjeta priključenja javno pravnih tijela.
· Glavni projekt koji sadrži sve potrebne nacrte, tehnička rješenja, dokaze ispunjenja temeljnih zahtjeva za građevinu i dokumente potrebnih struka uključujući arhitektonski projekt, projekt konstrukcije, strojarski projekt, projekt elektrotehničkih instalacija i vatrodojave, projekt opremanja, projekt vodovoda i kanalizacije te građevinski projekt niskogradnje koji moraju biti međusobno usklađeni i tako usklađeni moraju prikazivati cjeloviti zahvat u prostoru u tehničko-tehnološkom i funkcionalnom smislu te pripadajuće elaborate:

· Geodetski elaborat,
· Elaborat zaštite na radu,
· Elaborat zaštite od požara,
· Utjecanja zahvata na okoliš u skladu s posebnim propisom, ukoliko se pojavi potreba
· Elaborat zaštite od buke
· Po potrebi i drugu dokumentaciju potrebu za ishođenje dozvole, te sve usklade s važećim prostornim planom
Izrađena i plaćena projektna dokumentacija postaje vlasništvo investitora. Glavni projekt predaje se u tiskanom obliku:
· U 3 uvezanih primjeraka te
· U 2 digitalna primjerka u pdf formatu i u dwg formatu (otvoren sa svim podlogama koje su korištene, karte, slike i dr.).
Dokumentacija mora biti izrađena od strane osoba ovlaštenih prema posebnom propisu za izradu pojedinih vrsta dokumenata. Dokumenti moraju biti usklađeni s odredbama važećih Zakona i podzakonskih propisa kao i prostornih planova u obuhvatu kojih se nalazi predmetna lokacija. Ukoliko se utvrdi neusklađenost projekta s propisima projektant je taj nedostatak dužan otkloniti o vlastitom trošku bez prava na dodatnu naknadu i nadoknaditi i investitoru eventualnu štetu.



Elaborati moraju biti izrađeni od strane osoba ovlaštenih prema posebnom propisu za izradu posjednih vrsta elaborat. Elaborati moraju biti usklađeni s odredbama važećih Zakona i podzakonskih propisa kao i prostornih planova u obuhvatu kojih se nalazi predmetan lokacija.
Ukoliko se utvrdi neusklađenost elaborata s propisima izrađivač elaborata je taj nedostatak dužan otkloniti o vlastitom trošku bez prava na dodatnu naknadu i nadoknaditi investitoru eventualnu štetu.
Posebne uvjete i uvjete priključenja pribavlja projektant. Potvrde glavnog projekta pribavlja projektant. Ukoliko su potrebne izmjene, dopune ili ispravci projekata prema zahtjevima javno pravnih tijela projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.
Građevinsku dozvolu ishodi projektant u ime investitora. Ukoliko su potrebne izmjene, dopune ili ispravci projektant prema zahtjevima tijela koje izdaje građevinsku dozvolu projektant je dužan izvršiti potrebne radnje bez prava na dodatnu naknadu i nadoknaditi investitoru eventualnu štetu.
Obaveza investitora ostaje izrada Geomehaničkog elaborat i Kontrola mehaničke otpornosti i stabilnosti konstrukcije koju je dužan povjeriti ovlaštenim osobama.
